Felicity Jones
Felisiti Džouns () britanska je glumica, koja je karijeru započela ulogom Etel Halou u dečjim TV serijama Najgora veštica i Koledž Virdsister. 

Džounsova je neko vreme igrala manje uloge u britanskim TV serijala i filmovima, sve do 2011, kada je ulogom u ljubavnoj drami Do ludila privukla pažnju javnosti i osvojila nekoliko nagrada za glumačko otkriće godine. Nakon toga je nastupila u biografskim dramama Nevidljiva žena uz Rejfa Fajnsa i Teorija svega uz Edija Redmejna, koja joj je donela nominaciju za nagrade Oskar, Zlatni globus i BAFTA za najbolju glumicu u glavnoj ulozi. Godine 2014. takođe je tumačila ulogu Feliše Hardi u blokbasteru Čudesni Spajdermen 2.

Detinjstvo i obrazovanje 
Felisiti Džouns odrasla je u Bornvilu, naselju koje se nalazi u južnom delu Birmingema. Njeni roditelji su se upoznali dok su radili za dnevni list „Ekspres i Star“ u Vulverhemptonu. Njen otac je novinar, a majka se bavi marketingom. Razveli su se kada je Felisiti imala tri godine, nakon čega je nju i njenog brata odgajala majka. Uprkos tome, članovi porodice ostali su u veoma bliskim odnosima. Glumica je izjavila da „joj je razvod roditelja dao snažan osećaj samopouzdanja i nezavisnosti, jer je shvatila da mora naučiti kako da se samostalno izdržava jer se nikad ne zna šta budućnost nosi sa sobom.“

Po završetku akademije za devojčice „Kings Norton“, Džounsova je pohađala školu „Kralj Edvard VI“ u Hendsvortu. Nakon jednogodišnje pauze (tokom koje je nastupila u seriji Sluge), posvetila se studijama engleskog jezika na Oksfordu. Tokom studiranja, nastupala je u školskim predstavama, među kojima su drama o boginji Atis i Šekspirova Komedija nesporazuma u kojima je igrala glavne uloge. Bila je džlan „Oksfordskog dramskog društva“, u kome su Megi Smit, Ričard Barton, Hju Grant i Kejt Bekinsejl takođe načinili prve veće glumačke korake.

Filmografija

Izvori

Spoljašnje veze 

 
 

Engleska djeca glumci
Engleske filmske glumice
Engleske televizijske glumice
Authority control